Phetolelo ya withdrawal ka go Sesotho sa Leboa
tšhelete yeo o e tšeago ka gare ga mokitlana wa panka goba tiro ya go ntšha tšhelete Ke ka Baka La’ng Dihlatse tša Jehofa di sa Tšee Lehlakore Dipolotiking? _ Dipotšišo Tšeo di Botšišwago Kudu
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Ke ka Baka La’ng Dihlatse tša Jehofa di sa Tšee Lehlakore Dipolotiking?
Dihlatse tša Jehofa ga di tšee lehlakore dipolotiking ka baka la mabaka a bodumedi, gomme ditumelo tša tšona di theilwe go seo Beibele e se rutago. Ga re tutueletše batho gore ba kgethe mekgatlo e itšego ya dipolotiki, go kgetha bonkgetheng, go nyaka maemong a phagamego mmušong, goba go gata mogato le ge e le ofe wa go fetoša mebušo. Re dumela gore Beibele e nea mabaka a kwagalago a gore re gate mogato wo.
Re latela mohlala wa Jesu, yo a ilego a gana go amogela maemo a bopolitiki. (Johane 6:15) O rutile barutiwa ba gagwe go se ‘be karolo ya lefase’ gomme a ba botša ka mo go kwagalago gore ga se ba swanela go tšea lehlakore ditabeng tša dipolotiki.—Johane 17:14, 16; 18:36; Mareka 12:13-17.
Re botegela Mmušo wa Modimo, woo Jesu a ilego a bolela ka wona ge a re: “Ditaba tše tše dibotse tša Mmušo di tla bolelwa lefaseng ka moka.” (Mateo 24:14) Ka ge re le baemedi ba Mmušo wa Modimo, bao ba neilwego thomo ya go tsebatša go tla ga wona, re dula re sa tšee lehlakore ditabeng tša dipolotiki tša dinaga ka moka go akaretša le moo re dulago gona.—2 Bakorinthe 5:20; Baefeso 6:20.
Ka go dula re sa tšee lehlakore dipolotiking, re kgona go bolela le batho ka moka ba mekgatlo e fapafapanego ya dipolotiki ka bolokologi ka ditaba tše dibotse tša Mmušo wa Modimo. Re leka go bontšha ka mantšu le ditiro tša rena gore re ithekga ka Mmušo wa Modimo le gore ke wona woo o tlago go rarolla mathata a lefase.—Psalme 56:11.
Ka ge re phema dikarogano tša dipolotiki, re boteeng bja borwarre bja lefase ka bophara. (Bakolose 3:14; 1 Petro 2:17) Ka mo go fapanego, madumedi ao a šunyašunyago nko ditabeng tša bopolotiki a dira gore ditho tša wona di arogane.—1 Bakorinthe 1:10.
Re hlompha mebušo. Le ge re sa tšee lehlakore ditabeng tša dipolotiki, re hlompha bolaodi bja mebušo yeo e re bušago. Se se dumelelana le taelo ya Beibele e rego: “Anke batho bohle ba ikokobeletše balaodi ba bagolo.” (Baroma 13:1) Re latela melao, re lefa metšhelo e bile re dirišana le maiteko a mmušo a go hlokomela dinyakwa tša badudi ba wona. Go e na le gore re tšee karolo boitekong le ge e le bofe bja go menola mmušo, re latela keletšo ya Beibele ya go rapelela “dikgoši le bohle bao ba lego maemong a godimo,” kudukudu ge ba dira diphetho tšeo di ka kgomago tokologo ya bodumedi.—1 Timotheo 2:1, 2.
Le gona re hlompha ditokelo tša batho ba bangwe tša go itirela diphetho ditabeng tša dipolotiki. Ka mohlala, ga re šitiše dikgetho goba go tsenatsena ditabeng tša bao ba tšeago karolo dikgethong.
Go Thuša Setšhaba Mediro ya Dihlatse tša Jehofa
Ke ka Baka La’ng Dihlatse tša Jehofa di sa ye Ntweng?
Dihlatse tša Jehofa di tsebja lefaseng ka bophara gore di gana go ya ntweng. Ithute lebaka leo re dirago se ka lona.
Lerato le re Tutueletša go Thuša ge go Tšwelela Kotsi
Dinageng tše dintši, Dihlatse tša Jehofa di a thuša ge go nyakega thušo.
Dihlatse tša Jehofa ke Batho ba Mohuta Mang?
Dikgatišo tše di Lego Gona